Nå er mannen tiltalt for seksuelt krenkende atferd.

Det skriver Strömstads Tidning.

Stirret på kvinnene

Ifølge tiltalen kom de tre kvinnene ut fra en butikk på det gamle handelsområdet på Svinesund og hadde akkurat satt seg inn i bilen da de oppdaget at mannen i bilen ved siden av satt og onanerte.

Han stirret på dem samtidig som han viste fram mobilen sin og kvinnene oppfattet det slik at han filmet deres reaksjoner.

Stakk fra stedet

Da en av dem gikk ut av bilen, kjørte mannen fra stedet i høy hastighet.

De noterte seg det norske registreringsnummeret og anmeldte saken til politiet.

Da politiet oppsøkte mannen, innrømmet han forholdet men nektet for at han hadde filmet kvinnene. Det var heller ingen spor etter en video i mobilen hans.

Ber om 5.000 i oppreisning

Da politiet spurte han om hvorfor han hadde gjort det, svarte han at det var fordi det var «spennende» og «forbudt».

Kvinnene har bedt om 5.000 kroner hver i oppreisning for forholdet.